**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 19. februára 2019**

**P r í t o m n í *:*** Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Marián Grigeľ, člen komisie

 Ing. Martin Paholek, člen komisie

 Ing. Michal Bedrich, člen komisie

 Ing. Martin Slovík, člen komisie

 Mgr. Slavomír Špitál, člen komisie

 Mgr. Emília Nováková, člen komisie

 Bc. Matej Janotík, člen komisie

**P r o g r a m** 1. Privítanie a predloženie programu

 2. Schvaľovanie programu

 3. Informácie o úlohách komisii vo vzťahu k MsZ

 4. Informácie o tvorbe rozpočtu

 5. Predstavenie rozpočtu

 6. Predloženie pozitív a rizík z pohľadu príjmov a výdavkov

 7. Plán zasadnutia komisie

 8. Očakávania, podnety pre finančnú komisiu, MsÚ, MsZ

 9. Rôzne

Bod č.1

Na úvod predseda komisie privítal všetkých členov komisie a predložil návrh programu.

Bod č.2

Za predložený návrh  dal hlasovať.

Za: všetci členovia

Následne prebehlo jednotlivé predstavenie členov komisie.

Bod č.3

Predseda komisie informoval členov komisie o úlohách, ktoré komisii vyplývajú z rokovacieho poriadku komisii mestského zastupiteľstva. V čase jeho neprítomnosti určil Ing. Petra Koladu na jeho zastupovanie.

Bod č.4

*p. Rusinová* informovala komisiu o spôsobe zostavenia rozpočtu, schvaľovacom procese a o zmenách rozpočtu v príslušnom kalendárnom roku. Pri zostavení rozpočtu sa vychádza zo strategických dokumentov. Podkladom spracovania súhrnného návrhu rozpočtu sú návrhy jednotlivých subjektov rozpočtového procesu, ktoré vychádzajú z povinnosti uložených zákonmi, z uzatvorených zmluvných vzťahov, z potrieb úradu, z pripomienok a požiadaviek občanov mesta. Pri zostavení rozpočtu musia byť prednostne kryté všetky záväzky, ktoré pre mesto plynú z plnenia povinnosti ustanovených osobitnými predpismi. Zmena rozpočtu v priebehu roka je možná, len rozpočtovými opatreniami.

Bod č.5

*p. Rusinová* ďalej predstavila už schválený rozpočet na rok 2019. Vzhľadom k *tomu*, že boli komunálne voľby a nebol časový priestor na pripomienkovanie príslušnými komisiami rozpočet bol zostavený na úrovni roku 2018 s tým, že bude potrebné vrátiť sa k rozpočtu na rok 2019 a prijať rozpočtové opatrenie na úpravu rozpočtu podľa jednotlivých požiadaviek príslušných  subjektov rozpočtového procesu, povinnosti uložených zákonom, z uzatvorených zmluvných vzťahov a iných požiadaviek. V kapitálovom rozpočte boli zapracované investične akcie, ktoré boli začaté v roku 2018, ale neukončené a tie, ktoré boli odsúhlasené MsZ. Príjmy boli prezentované podľa hlavnej kategórie ekonomickej klasifikácie rozpočtovej klasifikácie.

Bod č.6

V tomto bode komisia viedla diskusiu o možných rizikách z pohľadu výdavkov, kde p. Rusinová upozornila na novelu Zákonníka práce, ktorou boli zavedené pravidlá poskytovania príspevku na rekreáciu od 1.1.2019 a obedy zadarmo aktuálne od 1.9.2019 pre ZŠ. V terajšej situácii ešte nevieme, koľko to bude mať dopad na rozpočet. Ďalším rizikom je nedostatočné fungovanie oddelenia výstavby a z toho vyplývajúce riziká nezrealizovania naplánovaných investičných akcií.

*Predseda komisie* požaduje prehodnotiť príslušnou komisiou funkciu fungovania CVČ Maják vrátane efektivity jednotlivých krúžkov.

*p. Slovík* v súvislosti so zavedením rekreačných poukazov poukázal na nedostatočný výber dane z ubytovania. Odporučil zmeniť spôsob výberu.

*p. Grigeľ* odporučil pouvažovať nad paušálnym poplatkom, ktorý by bol podľa počtu posteli, resp. nájsť iný efektívnejší spôsob výberu.

*p. Rusinová* informovala o systéme fungovania dane z ubytovania.

Diskusia prebiehala aj ohľadom využiteľností telocvične ZŠ a ich príjmy z prenájmu.

Bod č.7

Predseda komisie informoval členov komisie o ďalšom termíne zasadania, ktoré sa uskutoční 3.4.2019. Pre všetky komisie v zmysle rokovacieho poriadku stanovil termín najneskôr do 27.3.2019 na predkladanie návrhov na zmenu rozpočtu.

Všetky návrhy budú predložené finančnému oddeleniu. Predkladané návrhy na zmenu rozpočtu musia obsahovať informáciu o zdroji krytia a súvis so zámermi a cieľmi mesta.

Bod č.8

*p.Grígeľ* žiadal zapracovať požiadavky v rámci prerozdelenia finančných prostriedkov, ktoré boli predmetom zasadnutia komisie pre deti a mládež, výchovu a vzdelávanie, kultúru a šport zo dňa 12.2.2019, ide o požiadavky riaditeľov ZŠ a MŠ v pôsobnosti zriaďovateľa mesta. Ako prioritu navrhuje havarijný stav budov CVČ a MŠ Komenského (problém so statikou), ZUŠ Ignáca Kolčáka (nevyhovujúce priestory).

Ďalej pripomenul, že je dôležité venovať pozornosť projektom z fondom EU, ktoré môžu pomôcť finančne zabezpečiť viacero investičných akcií mesta.

Vyslovil požiadavku na informovanie o rozpracovanosti cyklochodníka a projektu nemotorová doprava.

*Predseda komisie* navrhuje spravodlivejšie prerozdelenie originálnych kompetencií v školských zariadeniach, kde navrhuje navýšiť príspevok pre súkromné zariadenia.

Ďalej v súvislosti so stravovaním a rekreačnými poukazmi pripomenul, že je dôležité, aby rozpočtové organizácie pripravili potreby a návrh riešenia tohto problému.

*p. Bedrich* navrhol oddeleniu výstavby preriešiť investičnú akciu „Náučný chodník“ v súvislosti so Stavebným podnikom.

*p. Slovik* – predniesol svoj pohľad na odpratávanie snehu v Námestove po snehovej kalamite. Podľa neho predovšetkým súkromné spoločnosti vykonávali túto činnosť, zapojenie Technických Služieb mesta bolo v  minimálnej miere.

p*. Nováková* – navrhla vytvorenie koncepcie výkupu pozemkov, kde sú dnes budovy, komunikácie v  majetku mesta.

Bod č.9

Predseda komisie sa poďakoval členom komisie za účasť.

*Zapísala: Mgr. Katarína Rusinová*

 ***Ing. Štefan Uhliarik***

 *predseda komisia*